Pohjois-Koreaan kaapatut japanilaiset

Pohjois-Koreaan kaapatut japanilaiset viittaa vähintään 17 japanilaiseen henkilöön, jotka Japanin hallitus väittää pohjoiskorealaisten vakoojien kaapanneen ja vieneen Pohjois-Koreaan. Japani on virallisesti nimennyt 17 henkilöä, jotka katosivat vuosina 1977–1983 ja joiden katoamisesta maa syyttää Pohjois-Koreaa. Vuonna 2002 Kim Jong-il myönsi osan kaappauksista. Hänen mukaansa kaappaukset tehtiin siksi, jotta Pohjois-Koreassa voitaisiin kouluttaa vakoojia paremmin. Vuonna 2002 Pohjois-Korea palautti 5 kaappaamaansa henkilöä, mutta kertoi muiden olevan joko kuolleita tai ei alun alkaenkaan pohjoiskorealaisten kaappaamia. == Kuvaus == 1970–1980-luvuilla Japanissa katosi useita ihmisiä, joita Japanin hallitus alkoi lopulta epäilemään pohjoiskorealaisten vakoojien kaappaamiksi. Pohjois-Korea kielsi pitkään kaapanneensa ketään japanilaista. Syyskuussa 2002 Kim Jong-il ensimmäisen kerran myönsi Pohjois-Korean kaapanneen japanilaisia henkilöitä. Saman vuoden lokakuussa maa palautti Japaniin viisi henkilöä. Vuonna 2014 Pohjois-Korea lupasi tutkia kaappausasian perinpohjaisesti ja selvittää tapaukset. Japanin hallitus epäilee, että Pohjois-Korean hallitus ei ole halunnut palauttaa kaikkia kaappaamiaan henkilöitä, koska he voisivat paljastaa riskialttiita asioita esimerkiksi Pohjois-Korean tiedusteluun liittyen. Esimerkiksi terrorismista tuomittu pohjoiskorealainen loikkari Kim Hyon-hui on kertonut, että Yaeko Taguchi toimi Pohjois-Koreassa hänen japanin kielen opettajanaan. Taguchi on yksi Japanin virallisesti nimeämistä kaapatuista henkilöistä. Pohjois-Korea on kieltänyt osallisuutensa Kimin terrorismirikokseen, mutta saattaa Japanin mukaan pelätä, että Taguchi paljastaisi palauttamisensa myötä jotain muuta. == Motiivit == Kim Jong-ilin mukaan kaappaukset tehtiin, jotta vakoojat voisivat opiskella japania ja saada koulutusta siinä, miten esiintyä japanilaisena. Kun vakoojat osaavat esittää japanilaista ihmistä, he voivat uskottavammin mennä Etelä-Koreaan väärän henkilöllisyyden turvin. Kaappauksien taustalla saattoi myös olla pyrkimys perustaa Juche-aatteeseen uskova ryhmä Japaniin. Vuonna 1970 joukko japanilaisia vallankumouksellisia henkilöitä kaappasi lentokoneen ja loikkasi sitten Pohjois-Koreaan. Erään kaapparin entisen vaimon mukaan he olivat Pohjois-Koreassa asuessaan saaneet Kim Il-sungilta ohjeistuksen hankkia Japanin kansalaisia ideologiseen koulutukseen. == Uhrit == Japanin hallitus on nimennyt 17 kadonnutta henkilöä, joiden se väittää tulleen pohjoiskorealaisten vakoojien kaappaamiksi. Neljän henkilön kohdalla Pohjois-Korean hallitus on kieltänyt, että he olisivat koskaan olleet maassa. Listalta puuttuu vuodelta 1974 tunnettu katoamistapaus, jossa kaksi Etelä-Koreassa asunutta sisarusta (Ko Kyon-mi ja Ko Kang) katosivat Japanissa oleillessaan. Kyseessä oli kaksi lasta. Japanin hallitus on epäillyt, että hekin olisivat joutuneet pohjoiskorealaisten kaappaamiksi. Japani pitää myös mahdollisena sitä, että Pohjois-Koreaan olisi kaapattu enemmänkin japanilaisia kuin mitä Japani on virallisesti nimennyt. Vuonna 2021 oli lisäksi 873 muuta kadonnutta henkilöä, joiden kohdalla Japani ei ole voinut sulkea pois sitä mahdollisuutta, että pohjoiskorealaiset toimijat olisivat olleet katoamisen takana. Lokakuussa 2002 Pohjois-Korea palautti Japaniin viisi kaapattua henkilöä. Pohjois-Korean mukaan kaikki muut henkilöt ovat joko kuolleet tai eivät olleet alun perinkään koskaan saapuneet maahan. Japanin mukaan Pohjois-Korean tarjoamat todisteet sen kuolleiksi väittämistä henkilöistä ovat olleet erittäin epäuskottavia. Japanin hallitus on vaatinut Pohjois-Koreaa palauttamaan kaikki kaapatut japanilaiset ja ilmoittanut asettavansa Pohjois-Korealle siihen asti vienti- ja tuontikieltoja. Pohjois-Korean kaappaamiksi epäillyt kadonneet japanilaiset Nro. Nimi Sukupuoli Ikä katoamisaikaan Katoamispäivä Katoamispaikka (prefektuuri) Kuvaus Pohjois-Korean kanta 1\. Yutaka Kume Mies 52 19. syyskuuta 1977 Ushitsu, Ishikawa Katosi rannikkoalueella Ei maassa 2\. Kyoko Matsumoto Nainen 29 21. lokakuuta 1977 Tottori Katosi kotinsa lähistöllä Ei maassa 3\. Megumi Yokota Nainen 13 15. marraskuuta 1977 Niigata Katosi kotimatkalla koulusta lähdettyään Kuollut 4\. Minoru Tanaka Mies 28 kesäkuun 1978 aikoihin Hyogo Katosi matkalla Eurooppaan Ei maassa 5\. Yaeko Taguchi Nainen 22 kesäkuun 1978 aikoihin - - Kuollut 6\. Yasushi Chimura Mies 23 7. heinäkuuta 1978 Fukui Pariskunta katosi lähdettyään yhteisille treffeille Palautettu Japaniin elossa 7\. Fukie Chimura (os. Hamamoto) Nainen 23 8\. Kaoru Hasuike Mies 20 31. heinäkuuta 1978 Niigata Pariskunta, jonka molemmat jäsenet katosivat kotoa ulos lähdettyään Palautettu Japaniin elossa 9\. Yukiko Hasuike (os. Okudo) Nainen 22 10\. Shuichi Ichikawa Mies 23 12. elokuuta 1978 Kagoshima Pariskunta katosi lähdettyään treffeille rannalle Kuollut 11\. Rumiko Masumoto Nainen 24 Kuollut 12\. Hitomi Soga Nainen 19 12. elokuuta 1978 Niigata Äiti ja tytär, jotka katosivat ostosreissulla Palautettu Japaniin elossa 13\. Miyoshi Soga Nainen 46 Ei maassa 14\. Toru Ishioka Mies 22 toukokuun 1980 aikoihin Eurooppa Katosivat Euroopan matkalla Kuollut 15\. Kaoru Matsuki Mies 26 Kuollut 16\. Tadaaki Hara Mies 43 kesäkuu 1980 Miyazaki - Kuollut 17\. Keiko Arimoto Nainen 23 heinäkuu 1983 Eurooppa - Kuollut == Lähteet == Luokka:Pohjois-Korea Luokka:Katoamistapaukset Luokka:Rikokset Japanissa Luokka:Ihmisryöstö